**Stefan Effenberg** (Sebutan bahasa Jerman: [ˈʃtɛfan ˈɛfəmbɛɐ̯k]; lahir 2 Ogos 1968) merupakan seorang bekas pemain dan pengurus bola sepak Jerman. Sepanjang kariernya, beliau bermain di posisi pemain tengah.

Effenberg pernah beraksi untuk kelab Borussia Mönchengladbach, Bayern Munich, Fiorentina, VfL Wolfsburg dan Al-Arabi. Di samping itu, beliau mewakili pasukan kebangsaan Jerman di satu edisi Piala Dunia dan Kejohanan Eropah. Beliau turut digelar sebagai, *Der Tiger* [dɛɐ̯ ˈtiːɡɐ] ("the Tiger").

Kerjaya kelab
-------------

Effenberg dilahirkan dan dibesarkan di Niendorf pada 2 Ogos 1968. Beliau mula memulakan karier profesionalnya ketika bersama kelab Borussia Mönchengladbach. Beliau seterusnya melakukan perpindahan ke kelab gergasi Bundesliga, FC Bayern Munich. Di Bayern, Effenberg menjaringkan 19 gol sepanjang tempohnya di kelab itu walaupun kelab Jerman itu gagal untuk meraih sebarang kejuaraan sepanjang Effenberg diletakkan di kesebalasan utama.

Apabila pemain legenda Lothar Matthäus pulang ke Bayern pada 1992, Effenberg berpindah ke kelab Serie A, ACF Fiorentina. Walaupun Fiorentina dibarisi pemain berbakat Denmark, Brian Laudrup dan tonggak utama pasukan Gabriel Batistuta, Fiorentina berdepan penyingkiran dari Serie A pada musim pertama Effenberg di kelab Florence itu.

Effenberg kemudian berpindah semula ke Gladbach apabila beliau tampil dalam 118 perlawanan liga dan menjaringkan 23 gol sebelum Bayern membawa masuk semula Effenberg pada tahun 1998. Tempoh kedua Effenberg bersama kelab Bavaria itu dilihat lebih cemerlang. Beliau merangkul tiga kejuaraan Bundesliga berturut-turut dan melangkah ke perlawanan akhir Liga Juara-Juara sebelum tewas 1-2 kepada Manchester United pada tahun 1999. Namun, apabila Bayern melangkah ke perlawanan akhir Liga Juara-Juara sekali lagi pada tahun 2001, Effenberg selaku kapten pasukan mengetuai pasukan Bayern menentang Valencia. Perlawanan berkesudahan Bayern menang 5-4 menerusi tendangan penalti selepas terikat seri 1-1. Selepas perlawanan itu, Effenberg dinamakan Pemain Paling Berharga untuk aksi Liga Juara-Juara musim tersebut.. Selepas pemergiannya, penyokong kelab mengundi Effenberg sebagai salah satu daripada sebelas pemain Bayern terhebat sepanjang masa.

Selepas menempuh tempoh yang singkat di VfL Wolfsburg, Effenberg menamatkan kariernya di Qatar bersama kelab Al-Arabi Sports Club.

Kerjaya antarabangsa
--------------------

Effenberg beraksi dalam 35 perlawanan antarabangsa untuk pasukan kebangsaan Jerman dan menjaringkan lima gol. Penampilan sulungnya untuk pasukan Jerman pada 5 Jun 1991 pada aksi kelayakan UEFA Euro 1992 menentang Wales. Beliau seterusnya dimasukkan ke dalam skuad UEFA Euro 1992 dan beliau menjaringkan gol pada perlawanan kedua peringkat kumpulan menentang Scotland yang berkesudahan Jerman menang 2-0.

Pada aksi peringkat kumpulan menentang Korea Selatan pada kejohanan Piala Dunia 1994, Effenberg menunjukkan simbol jari hantu terhadap penyokong Jerman di Cotton Bowl di Dallas. Akibat insiden itu, jurulatih Jerman Berti Vogts berasa marah lalu mengumumkan Effenberg serta merta akan menamatkan karier antarabangsanya.

Effenberg tidak tampil pada mana-mana perlawanan antarabangsa sehinggalah tahun 1998 apabila beliau dipanggil oleh pasukan kebangsaan di bawah pengurus Erich Ribbeck yang menggantikan Vogts untuk menjawat jawatan ketua jurulatih Jerman.

### Statistik

| Pasukan kebangsaan Jerman |
| --- |
| Tahun | Kmncln | Gol |
| 1991 | 4 | 0 |
| 1992 | 12 | 2 |
| 1993 | 11 | 3 |
| 1994 | 6 | 0 |
| 1995 | 0 | 0 |
| 1996 | 0 | 0 |
| 1997 | 0 | 0 |
| 1998 | 2 | 0 |
| Jumlah | 35 | 5 |

### Gol antarabangsa

| # | Tarikh | Lokasi | Pasukan lawan | Skor | Keputusan | Kejohanan |
| --- | --- | --- | --- | --- | --- | --- |
| 1  | 15 Jun 1992 | Norrköping, Sweden |  Scotland | **2**–0  | 2–0  | UEFA Euro 1992 |
| 2  | 9 September 1992 | Copenhagen, Denmark |  Denmark | 1–**2**  | 1–2  | Persahabatan |
| 3  | 14 April 1993 | Bochum, Jerman |  Ghana | **2**–1  | 6–1 |
| 4  | **4**–1 |
| 5  | 19 Jun 1993 | Detroit, Amerika Syarikat |  England | **1**–0  | 2–1  | Piala A.S. |

Kerjaya pengurus
----------------

Effenberg dilantik menjadi ketua jurulatih SC Paderborn pada 13 Oktober 2015. Beliau telah dipecat pada 3 Mac 2016.

Pencapaian
----------

### Kelab

Bayern Munich
* Bundesliga: 1998–99, 1999–2000, 2000–01
* DFL-Supercup: 1990
* DFB-Ligapokal: 1998, 1999, 2000
* DFB-Pokal: 1999–2000
* Liga Juara-Juara UEFA: 2000–01
* Piala Antara Benua: 2001

Fiorentina
* Serie B: 1993–94

Borussia Mönchengladbach
* DFB-Pokal: 1994–95

### Antarabangsa

Jerman
* Piala A.S.: 1993

### Individu

* Pasukan Pilihan Kejohanan Eropah: 1992
* FIFA XI: 1997
* Pasukan Tahunan ESM: 1999
* Pemain Bola Sepak Terbaik Kelab UEFA: 2001

Catatan
-------

1. ↑  Arnhold, Matthias (2 September 2015). "Stefan Effenberg - Matches and Goals in Bundesliga". Rec.Sport.Soccer Statistics Foundation. Dicapai pada 9 September 2015.
2. ↑  "2000/01: Kahn saves day for Bayern". UEFA.com. Dicapai pada 2 April 2011.
3. ↑  "Fans name greatest Reds of all time". FC Bayern. 1 June 2005. Dicapai pada 9 February 2010.
4. ↑  "Effenberg quits Wolfsburg with immediate effect". ABC News. 3 April 2003. Dicapai pada 2 April 2011.
5. ↑  "Stefan Effenberg". 123Football. Dicapai pada 2 April 2011.
6. ↑  "Doing it his own way". China Daily. 15 May 2003. Diarkibkan daripada yang asal pada 2011-06-11. Dicapai pada 2 April 2011.
7. ↑  "Effenberg's day of shame". UEFA.com. 24 June 2002. Dicapai pada 2 April 2011.
8. ↑  FIFA XI´s Matches - Full Info

Pautan luar
-----------

* Stefan Effenberg di fussballdaten.de (dalam bahasa Jerman)
* Stefan Effenberg at weltfussball.de (Jerman)
* (Inggeris) Profil Stefan Effenberg di National-Football-Teams.com

| Skuad Jerman |
| --- |
| 

| * l
* b
* s
Skuad Jerman – Naib Juara UEFA Euro 1992 |
| --- |
| 
* 1 Illgner
* 2 Reuter
* 3 Brehme Kapten
* 4 Kohler
* 5 Binz
* 6 Buchwald
* 7 Möller
* 8 Häßler
* 9 Völler
* 10 Doll
* 11 Riedle
* 12 Köpke
* 13 Thom
* 14 Helmer
* 15 Frontzeck
* 16 Sammer
* 17 Effenberg
* 18 Klinsmann
* 19 Schulz
* 20 Wörns
* Jurulatih: Vogts

 | Jerman |

| * l
* b
* s
Skuad Jerman – Piala Dunia FIFA 1994 |
| --- |
| 
* 1 Illgner
* 2 Strunz
* 3 Brehme
* 4 Kohler
* 5 Helmer
* 6 Buchwald
* 7 Möller
* 8 Häßler
* 9 Riedle
* 10 Matthäus (k)
* 11 Kuntz
* 12 Köpke
* 13 Völler
* 14 Berthold
* 15 Gaudino
* 16 Sammer
* 17 Wagner
* 18 Klinsmann
* 19 Kirsten
* 20 Effenberg
* 21 Basler
* 22 Kahn
* Jurulatih: Vogts

 | Jerman |

 |

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Amerika Syarikat
* Poland

 |
| Lain-lain | 
* Aplikasi Berfaset Terminologi Subjek
* MusicBrainz (artis)
* SUDOC (Perancis)
	+ 1

 |